GREENLAND 2: MIGRACIJA / Greenland 2: Migration
2026-01-13 18:00 - 19:30 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
U nastavku provokativnog i napetog hita “Greenland” iz 2020. godine, film “Greenland 2: Migracija” vodi nas na put pun neizvjesnosti – put kojim se mora pokrenuti cijela obitelj Garrity koju i ovog puta predvodi Gerard Butler! Radnja filma smještena je pet godina nakon što je komet Clarke pogodio Zemlju i uništio velik dio planeta. Obitelj Garrity, koja je preživjela skrivanjem u bunkeru na Grenlandu, suočava se s novim izazovima. Njihov sin Nathan sada je tinejdžer i teško podnosi život u skučenim uvjetima podzemlja. Zbog toga obitelj odlučuje napustiti prividnu sigurnost bunkera i krenuti u potragu za novim domom u razorenoj i opasnoj Europi.

NOVI VAL / Nouvelle Vague
2026-01-13 18:00 - 19:45 | Kino dvorana Visia, Poljana Paska Miličevića 3, Dubrovnik, 20000, Croatia
Film “Novi val” u režiji za Oscara nominiranog Richarda Linklatera ljubavno je pismo revolucionarnoj magiji Francuskog novog vala koji nam donosi iznimno simpatičnu i od kritičara izuzetno hvaljenu priču o snimanju remek-djela “Do posljednjeg dana” redatelja Jeana-Luca Godarda koji ga je u konačnici utemeljio kao pionira globalne kinematografije. Kao filmski kritičar koji postaje redateljem, Godard sam donosi pravila i krši ona postojeća dok mješavina svježih filmskih lica i velikih glumačkih talenata koji uključuju Zoey Deutch u ulozi Jean Seberg, Aubryja Dullina kao Jeana-Paula Belmonda te Guillaume Marbecka kao Godarda donose spontani, magičnom energijom nabijeni film u život. Uspijevajući uhvatiti dinamiku mladosti i kreativni kaos u srcu jednog od najvoljenijih i najutjecajnijih filmova svih vremena, „Novi val“ transportirat će svoje gledatelje u prošlost, na ulice Pariza 1959. godine u ovoj odi transformacije moći kinematografije…
Nominacija za nagradu Zlatni globus 2026. u kategoriji najboljeg filma (komedija)!
Premijerno prikazan u službenoj konkurenciji filmskog festivala u Cannesu!

Afitavanje i njeke druge stvari
2026-01-13 20:00 - 21:30, 2026-01-14 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Predstava u produkciji Društva Slagalica.
Riječ je o komediji na dubrovačkom govoru 20. stoljeća koji, kao i svaki drugi mjesni govor, predstavlja važan element identiteta lokalne zajednice. Autorica, koja je autohtoni govornik dubrovačkog idioma, oživjela je taj govor koji u stvarnosti polako nestaje i vratila mnoge nestale izraze, frazeme, dosjetke i uzrečice, nazive predmeta i pojava, što je još jedna vrijednost ove komedije. Ne samo zbog činjenice da Renata Zlatković svojim tekstom podsjeća (dubrovačku) publiku na ljepotu govora na kojem su napisana nezaobilazna djela hrvatske književnosti, posebno dramske, nego i stoga što je ostvarila dojmljivu, humorom nijansiranu zgodu iz suvremenog Dubrovnika, ova će komedija konverzacije o našijencima koje su utjelovili članovi izuzetno talentirane glumačke amaterske družine pod nazivom Kumpanija od skerca još dugo nasmijavati i veseliti. Nije pretjerano reći da se ovom komedijom R. Zlatković pridružila slijedu dubrovačkih komediografa i dramatičara koji su pisali „na dubrovačku“ i kojima je Dubrovnik, onaj unutar zidina, na trgovima, ispod kuplja i u saločama bio inspiracija i prirodna pozornica na koju su, baš kao Zlatković, dovodili prepoznatljive i svima bliske našijence. Tu je poveznicu autorica, vrlo diskretno, ali čvrsto, ugradila u strukturu komedije tako što glavni protagonist citira Marina Držića, citiraju se stihovi iz Osmana, a vidljiva je poveznica i s vojnovićevskom nostalgijom za „brjemenima koja odhodu“. Možda je upravo ta povezanost s dubrovačkom proteklosti i dubrovačkom sadašnjosti ono što ovu komediju čini životnom i zbog čega će ona dugo govoriti jednu istinu o jednom vremenu kad i ono bude proteklost.
Komedija je premijerno odigrana u Kazalištu Marina Držića 27. veljače 2025..

MARTY VELIČANSTVENI / Marty Supreme
2026-01-13 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Zvjezdana postava predvođena Timothéem Chalametom i Gwyneth Paltrow, pod redateljskom palicom Josha Safdieja, donosi nezaboravnu priču o mladiću čiji san svi preziru — ali koji je spreman proći kroz pakao i vratiti se jači u nezaustavljivoj potrazi za veličinom. Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana — film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

KK Dubrovnik - KK Alkar
2026-01-14 17:00 - 18:30 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
U SRIJEDU PROTIV ALKARA!

Dragi navijači, već za dva dana slijedi nam novi dvoboj u SuperSport Premijer ligi! U sklopu 16. kola prvenstva u goste nam dolazi ekipa Alkara iz Sinja, koju je nedavno preuzeo mladi stručnjak Roko Dominović, nakon odlaska glavnog trenera Damira Milačića. Sinjani su trenutno na sedmom mjestu s omjerom 7/8. U prošlom kolu izgubili su od Splita, no u pretprošlom su slavili u gostima kod zagrebačkog Dinama.

Očekujemo izuzetno borbenu i zanimljivu utakmicu, u kojoj će nam trebati vaša podrška s tribina! Utakmica je na rasporedu u srijedu, 14. siječnja u 17 sati. Pozivamo vas da opet napunite tribine Gospinog polja i da pomognete našim momcima da u srijedu protiv Alkara pogode – u sridu! Ajmo Dubrovnik!!

#kkdubrovnik #dubrovnikbasketball

ZOOTROPOLA 2 / Zootopia 2
2026-01-14 17:00 - 18:45 | Kino dvorana Visia, Poljana Paska Miličevića 3, Dubrovnik, 20000, Croatia
ZOOTROPOLA 2 – VRATILl SU SE ZEČICA IVA I LISAC NIKOLA!
Walt Disney Animation Studios predstavlja dugo očekivani nastavak Oscarom nagrađenoga filma iz 2016.
Pripremite se za još bržu, luđu i zabavniju utrku kroz grad u kojem je sve moguće! Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina. Utrka s vremenom, neočekivani saveznici i humor od kojeg će cijela dvorana brujati – ZOOTROPOLA 2 širi svoj svijet i podiže uloge: prijateljstvo će se naći na kušnji, a svaki korak otkriva novu tajnu

ČLAN OBITELJI / Rental Family
2026-01-14 17:30 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Američki glumac u Tokiju koji se bori pronaći smisao u životu dobiva neobičan angažman: radi za japansku agenciju za ‘iznajmljivanje obitelji’, glumeći zamjenske uloge za potpunim strancima. Kroz to ponovno otkriva smisao, pripadnost i ljepotu ljudske povezanosti.

JEDNA BITKA ZA DRUGOM / One Battle After Another
2026-01-14 19:00 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Kada se njihov zli neprijatelj ponovno pojavi nakon 16 godina, skupina bivših revolucionara ponovno se okuplja kako bi spasila kćer od jednog od njih.
U iščekivanom akcijskom trileru poznatog redatelja, scenarista i producenta Paula Thomasa Andersona (There Will Be Blood, Boogie Nights, Punch-Drunk Love, Licorice Pizza,…) glavne uloge tumače Leonardo DiCaprio, Sean Penn, Benicio del Toro, Regina Hall, Teyana Taylor i Chase Infiniti.

GREŠNICI / Sinners
2026-01-14 19:30 - 21:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Ako stalno plešeš s vragom, jednog dana će te slijediti kući. Od Ryana Cooglera, redatelja filma Black Panther i Creed sa Michaelom B. Jordanom u glavnoj ulozi, dolazi nova vizija straha: Grešnici! Pokušavajući ostaviti svoje problematične živote iza sebe, blizanci (Jordan u dvostrukoj ulozi) vraćaju se u svoj rodni grad kako bi počeli iznova, samo da bi otkrili da ih čeka još veće zlo.

Studentska srijeda - Tamburaški sastav Miris Juga
2026-01-14 23:30 - 2026-01-15 04:00 | Cafe & night bar LEVEL, Iva Vojnovića 39, Dubrovnik, Dubrovačko-neretvanska, 20000, Croatia
Kako smo obećali, vraćamo se u stilu! 😎🔥✨
Nakon blagdanske pauze nastavljamo sa Studentskom srijedom na već svima poznatoj lokaciji🎉🍻
🎻 Tamburaški sastav Miris Juga
🎧 + DJ KEK 🎛️💥
🗓️ 14.01.
🕦 od 23:30
🍾 promo cijene boca i shootera 🥂🍾🍹
📞 Rezervacije: 099 369 4369 📲
⚠️ Požurite s rezervacijama — mjesta brzo nestaju kad je ovako nešto u pitanju! 😅🚀
Vidimo se u Levelu — pjesma, tambure i zabava do kraja! 🕺💃🎊
Vaš SZDU❤️

Predstavljanje knjige: Antun Branko Šimić - Preobraženje glasova
2026-01-15 18:00 - 19:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
U posjet nam dolazi OMH iz Gruda. Predstavit će nam svoje novo izdanje knjige Antuna Branka Šimića PREOBRAŽENJE GLASOVA – Izabrane pjesme u prijevodima na svjetske jezike.
Ova knjiga donosi Šimićeve pjesame prepjevane na strane jezike. Glavni urednik knjige je Luka Šeput.
Datum: Četvrtak, 15. siječnja 2026. Mjesto: Čitaonica Narodne knjižnice Grad Vrijeme: u 18 sati
U programu predstavljanja sudjeluju: Ivana Grkeš Tošović, predsjednica Ogranka Matice hrvatske u Dubrovniku, prof. dr. sc. Slavica Stojan, Ljubo Grizelj, načelnik općine Gruda, fra Josip Sopta, vikar franjevačkog samostana Male braće u Dubrovniku, Andrijana Mlinarević Cvetković, potpredsjednica Ogranka Matice hrvatske u Grudama i grafička urednica knjige te Mario Bušić, predsjednik Ogranka Matice hrvatske u Grudama.
Zbirka je objavljena povodom godišnjice smrti ovog prerano preminulog pjesnika rodom iz Drinovaca, čiji su stihovi odmah postali dijelom antologije hrvatske poezije.
Pjesnici su čuđenje u svijetu
Oni idu zemljom i njihove očivelike i nijeme rastu pored stvari
Naslonivši uhona ćutanje što ih okružuje i mučipjesnici su vječno treptanje u svijetu
Radujemo se vašem dolasku!

SONG SUNG BLUE
2026-01-15 18:00 - 20:15, 2026-01-17 21:00 - 23:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Dva glazbenika koji nisu imali sreće (Hugh Jackman i Kate Hudson) formiraju veseli tribute bend Neilu Diamondu, dokazujući da nikad nije kasno pronaći ljubav i slijediti svoje snove.
Kada Mike Sardina (Hugh Jackman) upozna Claire Stengl (Kate Hudson), on je u tom trenutku sitni glazbenik na koncertima. Mike, liječeni alkoholičar i veteran Vijetnamskog rata, dodatno radi kao mehaničar kako bi uspio raditi ono što najviše voli: svirati i nastupati, bez obzira na to koliko je velika publika, bez obzira na to koliko je prazan bar. Kad vidi Claire na pozornici u njezinom nastupu Patsy Cline, u njoj uočava istu strast i otkrivaju kozmičku povezanost koja započinje ljubavnu priču koja se nalazi i na i izvan zajedničke pozornice.

UMRI, LJUBAVI / Die My Love
2026-01-15 20:30 - 22:30, 2026-01-18 21:00 - 23:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Grace, mlada majka i spisateljica, seli se s partnerom Jacksonom u izoliranu staru kuću u Montani gdje se nakon rođenja djeteta bori s usamljenosti i simptoma postporođajne depresije. Kako se njezino emocionalno stanje pogoršava, postaje sve nepredvidljivija u svojim postupcima. Jackson nemoćno promatra kako Grace gubi vezu s realnošću, dok njihov brak tone pod teretom njezina psihičkog kolapsa.

ŠAVKO I ČUDOVIŠNA DRUŽINA / Stitch Head
2026-01-16 16:00 - 17:30, 2026-01-17 14:30 - 16:00, 2026-01-18 14:30 - 16:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U laboratoriju dvorca visoko iznad gradića Grubbers Nubbin, najluđi od svih ludih profesora budi čudovišna stvorenja u (gotovo) ŽIVOT™… i zatim ih odmah potpuno zaboravi. Pa tko se onda brine o dvorcu? Tko pazi na čudovišta? Tko ih uči da NE budu čudovišna, kako mještani ispod ne bi podigli bijesnu rulju i spalili dvorac do temelja? Upoznajte Šavka – prvo stvorenje osebujnog profesora. On obavlja sav posao, iako ga profesor nikada ne primjećuje. No sada je u gradić stigao rasklimani sajam nakaza, a njegov vlasnik, Fulbert Freakfinder, očajnički traži novu atrakciju koja će privući publiku. Ubrzo se pojavljuje na vratima dvorca, obećavajući Šavku slavu, bogatstvo – i ljubav. Topla i dirljiva varijacija na temu Frankensteina, Šavko i čudovišna družina je komična pustolovina za čudovišta – mlada i ona malo starija.

Radionica Umjetnost savijanja papira
2026-01-16 16:30 - 18:30 | Ogranak Mokošica – Dubrovačke knjižnice, Bartola Kašića 8, Mokošica, Dubrovačko-neretvanska, 20236, Croatia
Pripremila sam novu seriju besplatnih dječjih radionica u prostorima
Gradske knjižnice ogranak Mokošica.
Prva “Umjetnost savijanja papira” je u sljedeći

petak,16.01.
16.30h do 18.30h.
za uzrast 6+
prijave preko DM

Opet ćemo se baviti medijem papira, meni jednim od najdražih, a dječica će ne samo imati prilike na zabavan način naučiti što sve možemo napraviti od papira, već i vježbati svoju finu motoriku i razvijati kreativno razmišljanje.

Ostale radionice objavljujemo tjedan prije. STAY TUNED!

Ovaj projekt je odobreni prijedlog za kulturni program Grada Dubrovnika u 2026., sufinanciran od @grad.dubrovnik.official i podržan od @duknjiznice

NURNBERG / Nuremberg
2026-01-16 18:00 - 20:30, 2026-01-17 18:15 - 20:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

TURNIR RAPID SIJEČANJ 2026.
2026-01-17 14:00 - 17:00 | Šahovski klub Dubrovnik, Liechensteinov put 12, Dubrovnik, Dubrovačko-neretvanska, 20000, Croatia
[RASPIS UBRZANOG TURNIRA]

RAPID SIJEČANJ 2026.
Dubrovnik, Liechtensteinov put 12
Subota, 17. siječnja 2026.
Početak u 14:00 sati
Broj kola: 7
Tempo igre: 10’+5″

Službeni raspis: dostupan na web stranici Šahovskog kluba Dubrovnik
Informacije i predprijave: prijave@skdubrovnik.hr

#chess #chessgame #chessclub #chesslife #dubrovnik #croatia

Slatka radionica
2026-01-17 16:00 - 17:30 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Radionica za prste polizat

Slatka radionica na kojoj ćemo naučiti kako napraviti Muffine. Mutimo, mjerimo, punimo kalupe i pečemo
Nakon pečenja, muffine pretvaramo u šarene cupcake kolačiće koje ćemo ukrašavati raznim kremama i jestivim dekoracijama: posipima, perlicama i mrvicama.

Muffine ćemo naravno isprobati na radionici a ono što ostane djeca nose kući

Djeca na radionici neće rukovati oštrim predmetima a muffine pećemo mi

Subot 17.01. u 16:00 ( trajanje radionice 1.5 sat)
Terra Jungle studio/ Babin kuk pored fontane
Cijena : 30 eura

Broj mjesta je ograničen!
Prijaviti se možete u inbox ili na broj 095 8521392

Kazalište Moruzgva: Prekid preko veze
2026-01-17 20:00 - 21:30, 2026-01-18 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Ova neodoljiva komedija Kazališta Moruzgva vodi vas u svijet neobične agencije specijalizirane za iznimno teške razgovore o prekidu veza umjesto vas koja obećava besprijekornu uslugu, pružajući vam jedinstvenu kombinaciju nezaboravnog humora, nevjerojatnih situacija i nepredvidivih preokreta.
U srcu ove predstave krije se nešto potpuno novo – postromantična komedija koja hrabro istražuje ono što se događa kada dođe trenutak da moramo priznati i sebi i partneru: “Gotovo je!” Autor TRISTAN PETITGIRARD, dobitnik prestižne Molièreove nagrade, donosi modernu verziju romantične komedije, obogaćenu smijehom, nesporazumima i neprestanim preokretima. Ova europska hit predstava proizašla iz pera renomiranog francuskog autora, redatelja i glumca postala je nezaobilazna među ljubiteljima kazališta diljem Europe.
Glumačku postavu čine Matija Šakoronja, Petra Kurtela i Filip Detelić, dobro poznata lica komedije, svi redom nagrađeni prestižnom Nagradom hrvatskog glumišta. Ova iznimna ekipa donosi smijeh i vrhunsku izvedbu pod redateljskom palicom velikog hrvatskog redatelja KREŠIMIRA DOLENČIĆA. Ne propustite ovu jedinstvenu priliku za nezaboravno kazališno iskustvo koje će vas osvojiti smijehom i provesti kroz turbulentne vode ljubavnih prekida!
Riječ redatelja:
Za sve postoje posebne agencije, instituti, laboratoriji, savjetnici, consulting eksperti, marketinški gurui, vitezovi samopomoći, medijski stručnjaci, učitelji javnih nastupa, PR grupe, voditelji korporativnih komunikacija, društvene mreže za upoznavanje, sofisticirani programi za selekciju ovih od onih, individualizacija bez kraja i konca, manipulacija i talent show. Pisac ide do kraja. Agencija za prekidanje veze. Profesionalni rezač emocija. Kratko, čisto i humano. Čovjek na čovjeka. Tekst je to o današnjici, no napisan vješto, pametno i kvalitetno. Baš jako francuski. Izašao iz torbe Molierea ili Feydaua, izlegao se iz vodvilja i cabareta, predan na upotrebu vještim glumcima, otvoren za improvizaciju, prepun neočekivanih obrata. Zabavan u svojoj ozbiljnosti i ozbiljan u zaigranosti. Majstor riječi i situacija koji traži maestralne glumce. Pa evo, izvolite. Dobro došli.
KREŠIMIR DOLENČIĆ
Riječ autora:
U ovo užurbano doba, posebice u velikim gradovima gdje je vrijeme od suštinske važnosti, pojavili su se novi načini pronalaženja partnera. Od sada, oni koji traže srodnu dušu (ili druženje za jednu noć) prolaze kroz “Speed Dating”, “Quiet Dating”, pa čak i susrete putem web kamere. Ovi “poluparovi“, koji stavljaju sudbinu na čekanje, rezultirali su mnoštvom veza, često prolaznih. Ali što se više susrećemo… Također je i više prekida. I, iako neki sada znaju kako zavesti u 7 minuta, još uvijek je teško reći: “Gotovo je!” Stoga je došla ideja o romantičnoj komediji o prekidu… točnije, post-romantičnoj komediji. Doista, tko od nas se nije našao u ovoj situaciji? Prekid veze je sastavni dio ljubavne priče iako je to njen kraj. Bez obzira na to što nije vodič za raskid (autor odbija svaku odgovornost u slučaju povećanja broja prekida tijekom izvedbi), ova predstava je prije svega prilika da se smijemo sebi i našim teškoćama u ugađanju i komunikaciji jedni s drugima. Ne zaboravljajući da se uvijek zahvaljujući prekidu može roditi nova ljubav.
TRISTAN PETITGIRARD

STEPPED OUT i KRÜZ
2026-01-17 20:30 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
HARDCORE SATURDAY > blue monday
U subotu 17.01., za prvi delumbija_diy event u novoj godini iz Splita nam dolaze STEPPED OUT i KRÜZ. Iz despeta najdepresivnijem danu u godini koji pada u sljedeći ponedjeljak, subotu provedite u Klubu Orlando na jedinoj zabavi za alternativnu scenu u Gradu.
STEPPED OUT (Split)
Bend je nastao u ljeto 2010. godine, među troje starih prijatelja sa Splitske hardcore punk scene koji su svirali zajedno u prvoj postavi punk rock benda „Empty wallets“. Počeli su kao četveročlani bend koji svira old school hard core s puno utjecaja punk rocka. S vremenom, Stepped Out je s godinama mijenjao članove, a promjene u postavi, odvele su bend više u hardcore vibe, iako melodije i punk rock štiha nikada nije nedostajalo u njihovom zvuku. Iza sebe imaju 15 godina koncerata po Hrvatskoj, Austriji i Sloveniji, te nastupe na velikim hardcore punk festivalima poput PUNK ROCK HOLIDAY, SAWA FEST, MARTINSKA-KANAL FEST, VIVA LA POLA! i mnogim drugima…
Otvarali su svojim setom za kultna imena kao što su AGNOSTIC FRONT, KBO!, NASTY, DEBELI PRECJEDNIK, DEAFNESS BY NOISE, a dijelili stage sa još mnogim izvrsnim bendovima…
Stepped Out su poznati kao energični live bend, s odličnom komunikacijom s publikom. Njihov zvuk seže od Youth Crew hc ere, bendova tipa UP FRONT, TURNING POINT, IN MY EYES, do hardcore klasika poput NO WARNING, IGNITE, SHUTDOWN, MISCONDUCT, H2O… pa čak i grupa ala BY THE GRACE OF GOD, ENDPOINT, LIFESITE… Na zadnjem albumu osjete se utjecaji MORE THAN LIFE, SINKING SHIPS, TOUCHE AMORE, ali i TERROR, te pomalo Uk hc zvuka.
Do sada su izbacili četiri EP-ja i jedan SINGL, a u pripremi je i novi EP.
BANDCAMP:
http://steppedout.bandcamp.com
KRÜZ (Split)
Krüz je punkrock trojac osnovan 2014., zamrznut i reformiran 10 godina kasnije u istom sastavu.
Inspirirani likom i djelom nepobjedivog Cruza Castilla, prosipaju žuč preko nekolicine akorda.
Pegboy sa TEMU-a.
Bandcamp: https://kruzkruzkruz.bandcamp.com/
Prije i iza nastupa bendova hc i punk slušaonica by Katanga.
Subota 17.01.2026.
Start: 20:30.
Udruga mladih Orlando
Ulaz besplatan. Nema šanka.
Bring your own booze!

SPUŽVA BOB 4: POTRAGA ZA SKOCKANIM / The Spongebob Movie Search For Squarepants
2026-01-18 16:15 - 17:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Spužva Bob i njegovi prijatelji iz Bikini doline kreću na svoje najveće, potpuno novo i nezaboravno filmsko putovanje do sada… Spužva Bob film: Potraga za Skockanim! U želji da se dokaže kao „pravi frajer“, Spužva Bob odlučuje pokazati svoju hrabrost pred gospodinom Kliještićem prateći Letećeg Nizozemca – tajanstvenog, sablasnog gusara – u morsku pustolovinu punu smijeha koja ga vodi u najdublje dubine oceana… dalje nego što je ijedna spužva ikad stigla!
